## Metrovalencia va facilitar en gener 6,6 milions de desplaçaments

*** Els moviments en el metro, encara parcials, es van elevar a 5,4 milions d’usuaris, i els del tramvia, a 1,1 milions
* La línia 3 va ser la més utilitzada, amb 1.476.039 moviments, i Xàtiva, l’estació amb més trànsit, amb 516.810 trasllats
* El servici substitutiu d’autobús de la Generalitat va mobilitzar 1,2 milions d’usuaris més**

Metrovalencia va facilitar 6.647.972 desplaçaments en la xarxa de metro i tramvia durant el mes de gener passat, malgrat no poder comptar amb la totalitat de la xarxa pels danys patits per les inundacions. A més, amb el servici substitutori d’autobús de la Generalitat, es van mobilitzar 1.245.750 passatgers.

En este sentit, cal destacar que les línies 1 i 2 van tindre, el mes de gener, el final de trajecte en Plaça Espanya, això és 24 i 9 estacions menys, respectivament, del seu recorregut habitual, i que la línia 7 comptava també amb 5 estacions menys, al finalitzar les circulacions en Sant Isidre.

En conjunt, Ferrocarrils de la Generalitat Valenciana (FGV) va sumar en gener, entre Metrovalencia (6.647.972 passatgers) i TRAM d’Alacant (1.491.994 usuaris), un total de 8.139.078 moviments.

En gener, les sis línies de metro van sumar 5.476.982 desplaçaments, i les quatre de tramvia, 1.170.990 moviments. La jornada de més volum de trànsit va ser el divendres dia 24, amb 273.577 usuaris.

La línia de metro que més persones va desplaçar va ser la línia 3 (Rafelbunyol/Aeroport), amb 1.476.039 passatgers; seguida de la línia 5 (Marítim/Aeroport), amb 1.183.475; la línia 9 (Alboraia Peris Aragó/Riba-roja de Túria), amb 860.609; la línia 1 (Bétera/Plaça Espanya), amb 741.149; la línia 2 (Llíria-Plaça Espanya), amb 670.930; i, finalment, la línia 7 (Marítim/Sant Isidre), amb 544.780 clients. Lògicament, les línies 1, 2 i 7 han vist minvats els seus desplaçaments per no poder comptar amb la totalitat de les seues estacions en servici a causa de la riuada.

En el cas del tramvia, la que més moviments va registrar va ser la línia 4 (Mas del Rosari/Doctor Lluch), amb 659.115 viatges, seguida de la línia 6 (Tossal del Rei/Marítim), amb 264.325; la línia 10 (Alacant-Natzaret), amb 226.341, i la línia 8 (Neptú/Marítim), que va sumar 21.209 persones usuàries.

**Trànsit per estacions**

En el trànsit per estacions, Xàtiva (L3, L5 i L9) se situa en el primer lloc, amb 516.810 desplaçaments; en segon lloc hi ha Colón (L3, L5, L7 i L9), amb 402.530, i, en tercer lloc, Plaça Espanya (L1 i L2), amb 265.547 moviments.

A continuació, es van situar Àngel Guimerà (L1, L2, L3, L5 i L9), amb 258.478; Mislata (L3, L5 i L9), amb 188.293; Avinguda del Cid (L3, L5 i L9), amb 177.334; Benimaclet (L3 i L9), amb 172.455;  Facultats (L3 i L9), amb 166.594; Amistat (L5 i L7), amb 163.695; i Nou d’Octubre (L3, L5 i L9), amb 163.588 trasllats.

En l’àrea metropolitana, destaquen com les cinc estacions més transitades Mislata (L3, L5 i L9), amb 188.293; Aeroport (L3 i L5), Roses (L3, L5 i L9), amb 101.569; Salt de l’Aigua (L3, L5 i L9), amb 100.856; i Quart de Poblet (L3, L5 i L9), amb 98.929 moviments.

Entre les parades del tramvia, destaquen La Carrasca (L4 i L6), amb 81.504; Pont de Fusta (L4), amb 64.659; Alacant (L10), amb 61.048; Vicent Zaragozá (L4 i L6), 53.051; i Benimaclet (L4 i L6), amb 51.477 viatges.

**Afecció de la riuada**

La interrupció del servici en determinades zones de la xarxa de Metrovalencia a conseqüència dels danys causats en les instal·lacions per la riuada ha provocat el descens lògic de viatgers de Metrovalencia. D’esta manera, el nombre d’usuaris durant el mes de gener ha descendit un 0,87 % respecte al mateix mes de l’any anterior si sumem els viatgers de metro i tramvia i els dels autobusos.

Igualment, estes dades han influït en el conjunt de passatgers d’FGV, que ha experimentat un lleuger augment del 0,66 % en gener respecte al mateix mes de 2024 pels resultats de Metrovalencia, tant amb metro com amb tramvia i en autobusos, i de TRAM d’Alacant.

**TRAM de Castelló**

Per la seua banda, el mes de gener de 2025, el nombre de viatgers del TRAM de Castelló va registrar un increment del 29,28 % respecte del mateix mes de l’any passat. En concret, va ser utilitzat per 292.579 usuaris. El transport per via reservada de la capital de la Plana va dur a terme 8.357 expedicions.

Fecha: 16/02/2025